Rím 25. júna (TASR) – Talianski výrobcovia známeho šumivého vína Prosecco spustili v Bruseli frontálny útok proti značke Pur Secco predávanej v Nemecku. Informovala o tom agentúra APA.
Bývalý taliansky minister pôdohospodárstva Paolo de Castro žiada od Európskej komisie rozhodujúce opatrenia na ochranu značky Prosecco. Reagoval tak na tvrdenie nemeckých úradov, že predaj značky Pur Secco je legálny. Podľa jeho názoru víno s jasným vzťahom k názvu Prosecco môže v Taliansku narobiť veľké škody. "Špičkové talianske produkty sa musia chrániť," povedal bývalý minister.
Vinohrady pre Prosecco sa rozprestierajú cez 15 okresov v kopcovitom trojuholníku medzi mestami Vittorio Veneto, Conegliano a Valdobbiadene v provincii Treviso. Na ploche 6500 hektárov pracuje 3200 vinárov a 170 plničiek, ktorí ročne vyprodukujú 72 miliónov fliaš a tržby 470 miliónov eur. Na export do 80 krajín smeruje 42 % ich produkcie. Od roku 2009 nesie značka Prosecco pečať DOCG, ktorou sa smú označovať iba špičkové vína vyprodukované v Taliansku.
Rakúsko je piatym najdôležitejším exportným trhom pre Prosecco. Na rakúske stoly sa ročne dostane 1,35 milióna fliaš, čo pre výrobcov znamená príjmy 6,4 milióna eura. Talianske šumivé víno sa v Rakúsku teší veľkému úspechu, čo dokazuje aj fakt, že dovoz sa od roku 2003 zvýšil viac než trojnásobne.
5 sov von